Agnes Franciae (imperatrix)
Agnes Franciae (nata anno 1171; mortua post annum 1204), filia regis Ludovici VII uxorisque eius Alae sive Adelae Campaniensis, fuit sub nomine Anna imperatrix Byzantina, ab anno 1180 sponsa seu uxor Alexii II, quo interfecto Andronicus eam in matrimonium anno 1184 duxit; sed Andronicus ipse anno insequenti a populo Constantinopolitano necatus est. Anna ab anno 1193 cum Theodoro Brana in concubinatu vixit, qui anno 1204, suadente imperatore Balduino, eam in matrimonium duxit.

Anno 1179 a Lutetia Constantinopolim profecta est. De quo itinere Robertus de Torigneio in Chronicis ita refert:
Cum filia regis Francorum duceretur ad coniugium filii imperatoris Constantinopolitani, hospitata est apud Sanctum Benedictum super Ligerim; cumque quidam ex famulis eius vellet accelerare ignem iniecto oleo, flamma exivit per foramina camini, et cecidit super tectum camini, et hoc casu tota abbatia combusta est.

Liber Introitus Agneti Constantinopolim adeunti datus est, hodie in bibliotheca Vaticana servatus. 

Theodorus Branas ex ea filiam genuit, nomine hodie ignoto, quae nupsit Nargaldum de Toceio Imperii Latini Constantinopolitani regentem.

Notae

Bibliographia 
 Alexander Cartellieri, Philipp II. August, König von Frankreich. Voll. 1-2. Lipsiae: Dyksche Buchhandlung, 1899-1906
 Cecily J. Hilsdale, "Constructing a Byzantine Augusta: A Greek Book for a French Bride" in Art Bulletin vol. 87 (2005) pp. 458-483 Exemplar venale
 Paul Magdalino, The Empire of Manuel I Komnenos. 2002

Nexus externi 
 ; "Alexios Komnenos"; "Andronikos Komnenos"; "Theodoros Branas" ibidem

Ludovicus VII (rex Francorum)
Andronicus I Comnenus
Imperatrices Byzantinae
Capetii
Nati 1171
Mortui saeculo 13
Nobiles Imperii Latini
Mulieres
Manuel I Comnenus